《寿吉士顾士廉父可闲翁》
明代·王缜

百年尘土捲飘蓬，不向东华梦软红。机事忘情鸥泛海，行藏无碍鸟乘空。

生涯已了婚姻债，功业都归播获功。高卧北窗无一事，人间真是可闲翁。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。